text: Chayraq paqariq wawakuna suqta killankama mamanpa ñuñuchisqanqa ancha allinpunis, 2 watankamataqsi ñuñuchichkanalla ichaqa huk mikhuykunatawan mikhuchispa; chayhina wawa uywaytam Organización Mundial de la Salud huñusqapas, UNICEF huñusqapas sapa kutipuni yuyaychakamun, chaysi kanman aswan allin wawa uywayqa. Mamapa ñuñunmanqa manas ima mikhuypas aypanmanchu. Mama ñuñunqa hunt'asqa mikhuytapunis apamun, kaqtaqsi ñuñuqa wawakunata hap'inpuni, unquykunamantapas amachallantaq. 2000 watapi ENDESmi kayhinata willakamun: sapa pachak wawamanta 73si mamankullata ñuñurqanku tawa killankukama, sapa pachakmanta 57taqsi 4 killakamapas 5 killakamapas. 2004 watamanta 2005 watakamas sapa pachak wawamantas yaqa 71 wawakunas mamallankuta ñuñurqanku 4 killankukama; sapa pachak wawamanta yaqa 65si ñuñusqaku suqta killankuman taripanankupaq.